Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1122

6. évfolyam Ajánlott tananyag Az öt népzenei dialektus (Dunántúl, Észak, Alföld, Erdély, Moldva) kistájaiból a zenekar korosztályától, hangszerösszetételétõl, létszámától függõen választott népzenei anyag, mely tartalmazzon parlando rubato elõadásmódú népdalokat és különbözõ karakterû, lüktetésû, ritmikájú, tempójú táncdallamokat. Követelmények A tanuló legyen képes – teljesen önállóan alkalmazkodni a hangképzés, dinamika, stílus, artikuláció stb. terén, – az elõzõ évek ismeretanyagának teljesen önálló alkalmazására – stílusosan játszani a tanult népzenei dialektus dallamait. – kb. félórányi mûsort koncentráltan, koncertszerûen végigjátszani A tanuló legyen tisztában a játszott népzenei dialektus hangszeres, énekes népzenei anyagának jellegzetességeivel. Az év végi vizsga javasolt anyaga – Két különbözõ karakterû és tempójú népdalokat tartalmazó összeállítás és egy táncfüzér, táncrend elõadása a tanév közben megismert népzenei tájak anyagából. Követelmények a program elvégzése után A tanuló legyen képes – figyelmét megosztani a saját és a többiek szólama közt, – saját szólamának szerepét önállóan felismerni, annak megfelelõen szólamát kiemelni vagy háttérbe helyezni, – figyelemmel kísérni az összhangzást is, – saját szólamán belül és a partnerekhez is önállóan intonálni, – önállóan kialakítani az adott népzenei dialektus elõadásához illõ hangképzést, dinamikát, artikulációt stb. A tanuló legyen tisztában – a játszott népzenei dialektus hangszeres, énekes népzenei anyagának jellegzetességeivel. – az együttjátszó hangszerek intonációs és egyéb jellemzõivel, – az akusztikus intonáció alapvetõ tudnivalóival. A tananyag feldolgozásához szükséges kötelezõ (minimális) taneszközök A létszámhoz igazodva: kottapultok, karfa nélküli székek. Felvételek készítésére és visszahallgatására alkalmas audiovizuális felvevõ és lejátszó berendezések. C) JAZZ–ZENE I. FEJEZET AZ ALAPFOKÚ JAZZ–ZENE OKTATÁS CÉLRENDSZERE ÉS FUNKCIÓI Az alapfokú mûvészetoktatás követelménye és tantervi programja keretében folyó jazz–zenei nevelés alkalmat ad az érdeklõdõ és fogékony tanulók jazz–zenei képességeinek fejlesztésére, biztosítja a különbözõ szakterületeken való jártasságok megszerzését és gyakorlását. A képzés figyelembe veszi az életkori sajátosságokat, a tanulók érdeklõdésére, tehetségére építve alakítja készségeiket és gyarapítja ismereteiket. Lehetõséget ad az egyetemes jazz kultúra, a hazai (jazz – zenei) hagyományok, az európai mûveltség, értékek átadására, az értékmegõrzés formáinak kialakítására. A program lehetõséget nyújt az esztétikai érzékenység – nyitottság, igényesség, fogékonyság – alakítása mellett a jazz zene megszólaltatásához szükséges hangszeres és énektechnikai készségek megszerzésére, a zenei ismeretek átadására és a mûfajhoz kapcsolódó speciális zenei tevékenységek tudatosítására. A jazzoktatás a jazz mûfaj sajátosságait, a mûvészi megjelenítés módjait ismerteti meg a tanulókkal, mely hatékonyan erõsíti a személyes és szakmai kompetenciákat. A jazzképzés megkezdése elõtt legalább két évfolyam klasszikus elõképzés ajánlott a választott hangszeren, de jobb, ha a tanuló a teljes alapfokot elvégzi a klasszikus zenei mûfajban. A KÉPZÉS STRUKTÚRÁJA Tanszakok és tantárgyak Fafúvós tanszak tantárgyai: jazz–fuvola, jazz–szaxofon Rézfúvós tanszak tantárgyai: jazz–trombita, jazz–harsona Billentyûs tanszak tantárgyai: jazz–zongora, zongora melléktárgy Vonós tanszak tantárgyai: jazz–hegedû, jazz–bõgõ Pengetõs tanszak tantárgyai: jazz–gitár, jazz–basszusgitár Ütõs tanszak tantárgya: jazz–dob Vokális tanszak tantárgya: jazz–ének. Zeneismeret tanszak tantárgyai: jazz–szolfézs, jazz–irodalom, jazz–elmélet Kamarazene tanszak tantárgya: zenekari gyakorlat Óraterv Tantárgya Évfolyamok Alapfok 1. 2. 3. 4. 5. 6. Fõtárgy Kötelezõ tantárgy 1+1 1+1 1+1 1+1 1+1 1+1 Választható tantárgy Összes óra 4–6 4–6 4–6 4–6 4–6 4–6 Fõtárgy (egyéni): hangszeres és vokális tanszakok tantárgyai Kötelezõ tantárgy (csoportos): jazz–szolfézs és jazz–irodalom az 1. és 2. alapfokú évfolyamon, jazz–elmélet 3–6. évfolyamban, zenekari gyakorlat 3–6. évfolyamban. Választható tantárgy: zongora a 3–6. évfolyamban, második hangszer, jazz–ének, zenekari gyakorlat, valamint a klasszikus – zene, a népzene, az elektroakusztikus–zene tantervi programjainak tantárgyai. A képzés évfolyamainak száma: 6 évfolyam: a hangszeres és vokális tantárgyaknál – a „B” tagozat a harmadik évfolyamtól ajánlott 4 évfolyam: jazz–elmélet, zenekari gyakorlat, zongora melléktárgy 2 évfolyam: jazz–szolfézs, jazz–irodalom A tanítási órák idõtartama: Fõtárgy: „A” tagozaton minimum 2x 30 perc egyéni, „B” tagozaton minimum 2 x 45 perc egyéni. Kötelezõ tantárgy: minimum 1+1 x 45 perc (csoportos) Választható tantárgy: Csoportos foglalkozás: minimum 1 x 45 perc (Zenekari gyakorlat a minimum 2 fõ). Egyéni foglalkozás: minimum 1 x 30 perc A jazz–zene oktatás kötelezõen elõírt tantárgyai és azok óraszámai figyelembevétele mellett a tanuló más zenei mûfajok (klasszikus zene, népzene, elektroakusztikus–zene) valamint más mûvészeti ág (képzõ– és iparmûvészeti, táncmûvészeti, szín– és bábmûvészeti ág) képzésébe is bekapcsolódhat, illetve azok tanítási óráin részt vehet. A JAZZ–ZENEOKTATÁS ÁLTALÁNOS FEJLESZTÉSI KÖVETELMÉNYEI Kiemelt kompetenciák a jazz–zeneoktatás területén Bemeneti kompetencia: – Azok az adottságok és képességek, amelyek alkalmassá teszi az oktatásba bekapcsolódó tanulót arra, hogy elsajátítsa a jazztanuláshoz szükséges kompetenciákat. Zenei elõtanulmány ajánlott. Szakmai kompetencia – A zenei képességek és készségek fejlesztése hallás, ritmusérzék, intonációs érzékenység, fogékonyság a dinamika és a hangszín különbségeire, zenei memória és fantázia, elõadói és manuális készség, a zenei karakterek iránti érzékenység. – A zenei olvasás és írás készségének megalapozása és fejlesztése. – A technikai készség, az improvizációs készség és képesség, az alkotó magatartás, a kreativitás kialakítása. Személyes kompetencia – Érzelmi intelligencia, mûvészi kifejezõ készség, szorgalom, önfegyelem, elhivatottság, kreativitás, ötletgazdagság, az alkotói magatartás, lelkiismeretesség, önbizalom. Társas kompetencia – Együttmûködés képessége ( közös munka, alkalmazkodás, irányíthatóság, tolerancia, kommunikációs készség) azon viselkedési formák tanulása, amely alapján konstruktívan be tud illeszkedni és aktívan részt tud venni a társas zenélésben. – Esélyegyenlõség Módszertani kompetencia – Tanulás tanulása, a tanulók rendszeres, céltudatos, igényes munkára, hatékony gyakorlásra nevelése. – A jazz– és általános zenei mûveltség megalapozása és fejlesztése. – Rendszerezett zenei ismeretek, általános zenei mûveltség megalapozása. – A jazz– és klasszikus zene logikájának, a harmóniai szerkezet és a forma összefüggéseinek megismertetése. – A fõbb zenei stílusok sajátosságainak, a zeneirodalom nagy korszakainak, népünk zenéjének, a jazz történetének, stílusainak és a jazzirodalom nagy egyéniségeinek megismertetése. – A tanuló aktív társas muzsikálásra nevelése. – A kortárs zene befogadására nevelés. – A tanulók zenei ízlésének formálása, a tanuló rendszeres zenehallgatásra nevelése. – A társmûvészetek iránti nyitottság kialakítása. – Tehetséggondozás. – Hátrányos helyzetûekkel való differenciált foglalkozás – A jazz–zenei pályát választó tanulók felkészítése szakirányú továbbtanulásra A MÛVÉSZETI ALAPVIZSGA ÉS ZÁRÓVIZSGA ÁLTALÁNOS KÖVETELMÉNYEI A mûvészeti alapvizsgára és záróvizsgára bocsátás feltételei Mûvészeti alapvizsgára az a tanuló bocsátható, aki az alapfokú mûvészetoktatási intézmény utolsó alapfokú évfolyamát sikeresen elvégezte, és a vizsgára jelentkezett. Mûvészeti záróvizsgára az a tanuló bocsátható, aki az alapfokú mûvészetoktatási intézmény utolsó továbbképzõ évfolyamát sikeresen elvégezte, és a vizsgára jelentkezett, A mûvészeti alapvizsga és záróvizsga követelményei, feladatai meghatározásának módja A mûvészeti alapvizsga és záróvizsga követelményeit, vizsgafeladatait – valamennyi vizsga tantárgy tekintetében – az alapfokú mûvészetoktatás követelményei és tantervi programja figyelembevételével az iskola helyi tantervében kell meghatározni. A mûvészeti alapvizsga és záróvizsga feladatait a követelmények alapján a vizsgát szervezõ intézmény állítja össze oly módon, hogy azokból mérhetõ és elbírálható legyen a tanuló felkészültsége és tudása. A mûvészeti alapvizsgát és záróvizsgát háromtagú vizsgabizottság elõtt kell letenni. A vizsgabizottság elnökét és tagjait a vizsga szervezõje bízza meg. A mûvészeti alapvizsga és záróvizsga lebonyolítása a vizsgáztató intézmény feladata. Vizsga tantárgynak csak az a tantárgy választható, amelyet az intézmény pedagógiai programja szerint biztosít, valamint a tanuló a tantárgy tanításának utolsó évfolyamán az elõírt tantárgyi követelményeknek eleget tett. A mûvészeti alapvizsga vizsga tantárgyak Az alapvizsga írásbeli szóbeli, valamint gyakorlati vizsgarészbõl áll. Az alapvizsgán az „A” tagozatos tanuló választhat írásbeli, illetve szóbeli vizsga között. A „B” tagozatos tanulók számára mindkét vizsgarész kötelezõ. Gyakorlati vizsgát valamennyi tanulónak kell tennie.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes